Þessa dagana má sjá ungmenni við fegrun bæjarins mætt til sumarstarfa . Er þetta hópur ungmenna ´ 89 árgangsins sem Akraneskaupstaður sér fyrir vinnu og að auki verðandi flokkstjórar vinnuskólans . Þau hefur mátt sjá undanfarna daga við slátt , arfareitingu og önnur störf . Þá hefur einnig mátt sjá dráttarvél bæjarins með vagn í eftirdragi , fullan af garðaúrgangi og öðru sorpi sem hefur verið hreinsað úr bænum . 17 ára ungmenni hafa mörg hver átt erfitt uppdráttar á vinnumarkaði á Akranesi undanfarin ár þar sem fjöldi fyrirtækja ræður ekki fólk til starfa yngra en 18 ára , en þrjú ár eru síðan tekið var til þess úrræðis að bjóða þeim vinnu hjá bænum sem uppi stóðu atvinnulaus í byrjun sumars . Í ár eru það um 30 einstaklingar sem komnir eru til vinnu hjá bænum úr þessum árgangi , en hin fyrri ár hafa mörg þeirra verið að detta inn í aðra vinnu þegar á sumarið líður , að sögn Einars Skúlasonar æskulýðsfulltrúi Akraneskaupstaðar . Einnig taldi hann það nauðsynlegt að fá alltaf einhverja 17 ára unglinga í vinnu sumar hvert , þar sem þeir geta hafið vinnu fyrr en grunnskólakrakkarnir . Hátt í 200 unglingar úr 8. , 9. og 10. bekk munu vera við störf hjá vinnuskólanum í sumar en hann hefst 12. júní . Misjafnt er hvað krakkarnir fá mikla vinnu og skiptist það eftir aldri eins og venja er . 16 ára unglingar fá vinnu í sjö vikur , 15 ára í fimm vikur og þau yngstu , 14 ára fá 20 vinnudaga og geta þessi 14 ára valið um tvö vinnutímabil . Þátttakan í vinnuskólanum er ágæt að sögn Einars , en hann telur þátttöku 10. bekkinga um þriðjungi minni en undanfarin sumur , þar sem talsvert er um það að unglingar á þessum aldri sæki vinnu á almennan vinnumarkað , svo sem við afgreiðslu í verslunum og verkamannastörf .